cyanic-selkie/wikianc huggingface dataset:
Grete Berget
Fra 2010 var hun senior presserådgiver i informasjonsavdelingen hos Likestillings- og diskrimineringsombudet.
Til Huttetuenes land (film)
Filmen har kostet over 100 millioner dollar å lage.
Produksjonen
Spike Jonze hadde blitt spurt flere ganger av forfatteren Maurice Sendak om han kunne tenke seg å lage film av Sendaks bok Til huttetuenes land. Sendak og Jonze hadde holdt kontakten med hverandre siden 1997, da de jobbet med et felles filmprosjekt. Jonze ønsket ikke å gjøre en bok med kun ti setninger fremmed for de som kjente boken. Etter bruddet med Sofia Coppola ombestemte han seg, og fortalte at han ønsket å lage filmen allikevel. Han flyttet til San Francisco og skrev manuset sammen med forfatteren Dave Eggers. Selv om de skrev fantasy, ønsket de at det skulle føles så virkelig mulig.
Universal fikk først tilbud om filmen, men takket nei på grunn av manuskriptet. De syns det manglet et lettfattelig plott i manuset, og var dessuten redd filmen ville bli for dyr. Warner Brothers valgte å kjøpe filmen, og filmingen begynte september 2006 nær Melbourne, Australia. I desember ba Jonze om mer penger til ytterligere filming, men ble bedt om å lage en «director's cut». Den ble vist i september 2007, og gjorde sjefene i Warner Brothers bekymret. Den var «for treg» og «for intens for barn». En blogger som var på en test-visning skrev at filmen ikke var for små barn. I løpet av de neste månedene var uenighetene mellom studio og regissør så store at ryktene gikk om at Jonze ville få sparken. De kom til enighet i mars 2008, etter at Jonze skrev et revidert manus, der han fjernet én scene og la til to. Studioet ga ham pengene til å avslutte filmen.
Under San Diego-messa Comic-Con i 2009 ble det vist et ti-minutters klipp fra filmen. En journalist fra Slashfilm.com sa at «Den er så sinnssykt sprø og flott og utradisjonell. Det føles som en film som er skrevet av et barn som visste hva han gjorde men aldri har sett en film før.»
Handling
Max, en ensom tenåringsgutt med aktiv fantasi hvis foreldre er skilt, har på seg ulvedrakt og jager etter hunden sin. Hans eldre søster, Claire, gjør ingenting når vennene hennes ødelegger Max sin snøborg under en snøball-kamp. I frustrasjon ødelegger Max soverommet hennes, og knuser en gave han lagde til henne. Senere inviterer moren hans, Connie, kjæresten Adrian til middag. Max blir opprørt over moren sin. Han har på seg ulvedrakten, later som han er et dyr og krever å bli matet, og biter moren sin i skulderen. Han stikker av, redd etter det som skjedde. I utkanten av en liten innsjø finner Max en liten båt som han går om bord i.
Men innsjøen blir snart til et stort hav. Max, fremdeles i ulvedrakten sin, oppdager en øy. Han møter syv enorme, monstrøse skapninger. En av dem, Carol, er midt i et destruktiv raseri-anfall forårsaket av en kvinnelig annen "Wild Thing" ved navn KW. Skapningene vurderer å spise Max, men Max overbeviser dem om at han er en konge med magiske krefter som er i stand til å bringe harmoni til det lille samfunnet deres. De kroner ham derfor som deres nye konge.
The Wild Things presenterer seg som Carol, Ira, Judith, Alexander, Douglas, Bull og KW. Max starter byggingen av en enorm borg, og Carol står for byggingen. KW tar med to uglevenner, Bob og Terry. Men det oppstår uenighet når Carol føler at uglene er utenforstående. Alexander avslører at han mistenkte at Max ikke er en konge med magiske krefter. Men lover ham å aldri si det til Carol. Men hemmeligheten avsløres imidlertid snart av Douglas når Carol får et nytt raseri-anfall midt på natten, denne gangen over borgens tilstand og Maxs manglende oppfyllelse av hans plikter som konge.
Filmmusikk
I traileren spilles en nyinnspilling av Arcade Fires sang «Wake Up».
Liski
Liski (russisk: Ли́ски) er en by i Voronezj oblast i Russland. Den ligger ved elva Don, rundt 80 km sør for Voronezj.
Liski ble grunnlagt i 1928 som Novaja Pokrovka. I 1943 ble navnet endret til Svoboda, og i 1965 til Georgiu-Dezj, etter den rumenske kommunistlederen Gheorghe Gheorghiu-Dej. I 1990 fikk den sitt nåværende navn, Liski.
Demografi
Befolkningsutvikling: ! År || Folketall || Kilde
Bittermarka
Bittermarka er et fjellområde nord i Trysil kommune, øst for innsjøen Engeren. Det er et populært hytteområde. Her finnes mange fine fiskevann og gode jaktmuligheter. Spesielt rype og storfugl.
I er det gode fiskemuligheter for ørret, fra Mjølsjøen renner Mjølbekken ut i Flena
Gossensaß
Gossensaß (tysk) eller Colle Isarco (italiensk) er hovedsted for Brenner i distriktet Wipptal i Syd-Tirol. Byen ligger øverst i dalen mellom Sterzing og Pflerschtal, på 1098 moh. I 1994 var innbyggertallet 1740, hvorav cirka 1150 var bosatt i sentrum.
Postbanken Eiendom
Postbanken Eiendom er en norsk eiendomsmeglerkjede i DNB-konsernet. Kjeden består av et 30-talls meglerkontorer som er selvstendige selskaper tilknyttet Postbanken Eiendom AS gjennom franchiseavtaler. Postbanken Eiendom AS ble stiftet i 2004, men har historie tilbake til 1950 og grunnleggelsen av Norges Postsparebank.
Gossensaß
Gruvesamfunnet
Allerede for 4000 år siden var Gossensaß et yndet hvile- og overnattingssted for folk som krysset Alpene. Den første beskrivelse av stedet skjedde i 1205, og da var området befolket av bønder og håndverkere. På 1400-tallet ble det funnet sølv og jernmalm (bly) i nabodistriktet Pflersch (Fleres), noe som tiltrakk seg gruvearbeidere fra hele Europa. Gossensaß fikk nå gjennom gruvedriften et økonomisk oppsving og nøt stor velstand. Det ble i 1510 reist et toetasjes kapell for gruvearbeidernes skyttshelgen St. Barbara, med en meget forseggjort krypt, bygget av Leonard Parish Kircher, med en altertavle malt av Matthias Stöberl i 1490, som måler 58,5 x 45 cm. Denne ble anlagt ved siden av soknekirken, viet til St. Georg. Soknekirken ble delvis revet i 1750 for å byge en ny kirke, tegnet av tiroler-arkitekten Franz de Paula Penz. Den nye Maria-kirken sto ferdig i 1769 med takfresker av Matthew Günther (1751) fra Augsburg. Mot slutten 1500-tallet begynte gruvene å bli tømt for malm, og mistet sin betydning, men de siste ble først nedlagt i 1918.
Turismen
Tidlig på 1800-tallet ble det funnet varme kilder ved Brenner. Den største var Zachariaskildene. Dermed førte turismen til nytt økonomisk oppsving, og Gossensaß fikk fasjonable hoteller som Grand Hotel og The Palace Hotel Gröbner. Virkelig fart i turismen skjedde etter at Gossensaß fikk sin jernbanestasjon i 1867. Den mest prominente av gjestene var dikteren Henrik Ibsen. Gjennom flere somre tok han opphold her, og bodde alltid hos Gröbner.
Hotellet brant ned til grunnen da det i 1945 skjedde en eksplosjon i et amerikansk ammunisjonsllager like ved. Bare noen få papirer og gjenstander ble reddet, men i 2004, etter nesten 40 år, gjenoppsto Palace Hotel på samme sted, og flere kurbad og spahotell er under oppførelse.
I perioden 1938-1942 og 1945 ble de såkalte Vallo Alpinos festningsverk bygd, og det er fremdeles et brakkekompeks bevart i byens sentrum. Langs veien som går i retning nordover mot Brenner ligger dessuten militærforlegningen Shrine. Like i syd er Straßberg og Ried.
I umiddelbar nærhet av Gossensaß ligger skianlegget Ladurnes. Hoppbakken Hühnerspiel Gossensaß ble imidlertid stengt i 1991.
I Wendelin Überzwerchs bok er det publisert et slengevers om stedet:
Ein Auto fuhr durch Gossensaß, Und kam in eine Soßengass, So dass die ganze Gassensoß Sich über die Insassen goss.
Toponym
Det tyske stedsnavnet Gossensaß er sammensatt av ordene Götzen (= tjener) og Saß (= sete). Stedsnavnet har også vært forklart som Gotensitz, men koplingen til goterne gir ingen mening, da det aldri er påvist noen slik bosetning i området.
Østfrontmedaljen
Østfrontmedaljen (tysk: Medaille Winterschlacht im Osten 1941/42, også kalt Ostmedaille) ble innstiftet 26. mai 1942 for å hedre personell (stridende og ikke-stridende) på tysk side som deltok på østfronten i den andre verdenskrig under Operasjon Barbarossa.
Design
Medaljen ble designet av SS-Unterscharführer Ernst Krauit. Den er rund av form og øverst på medaljen er det plassert en hjelm med en stavgranat under. Under hjelmen på advers ses den tyske ørn med hakekorset i klørne, samt en gren med blader. På revers er teksten «Winterschlacht im Osten 1941/42», skrevet med store bokstaver. Under teksten vises et sverd, samt en gren med blader. Medaljen måler 44 mm x 36 mm og ble produsert av et utall forskjellige firmaer. Mange medaljer har produsentmerking i ringen, men et stort antall har ingen slik merking.
Medaljen ble først produsert i buntmetall, senere sink grunnet metallmangel. Førstnevnte omtales som «Type 1» og er helt grå. «Type 2» er i sink og har sølvfarget ytterkant og hjelm. Medaljens bånd er mørk rød av farge, med en sort og to hvite striper i midten.
Utdeling
Medaljen ble utdelt til personene som oppfylte følgende kriterier:
Plassering
Medaljen ble kun båret om antrekket var galla, men i likhet med Jernkorset 2. klasse ble medaljens bånd båret i 2. knappehull på uniformsjakken.
Kilder
Samlerforumet.net – med tillatelse
Kasakhstans herrelandslag i ishockey
Kasakhstans herrelandslag i Ishockey representerer Kasakhstan i ishockey. De er rangert på 19.-plass i 2010, på IIHFs rankingliste.
Grunnkretser i Moss kommune
Grunnkretser i Moss kommune er delområder og grunnkretser som seksjonerer Moss kommune, Viken, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Falketind (Dovre)
Falketind er et fjell i Dovre kommune i Innlandet. Fjellet ligger øst for Fokstua, i Dovre nasjonalpark. Det har ei høyde på 1 684 meter over havet.
Sobaekfjellene
Sobaekfjellene er en fjellkjede i Sør-Korea, som går sørvestover fra Taebaekfjellene; fjellkjeden som følger Koreahalvøyas østkyst. En anser at fjellkjeden får sin avslutning ved Jiri-san (1915 moh) som også er Sobaeks høyeste fjelltopp. Sobaek former den sørlige delen av Baekdudaegan, som sees som den symbolske ryggraden til Korea. Den starter i nord ved Paektu-san og fortsetter sørover og inkluderer både fjellkjedene Taebaek og Sobaek.
Sobaek er den tradisjonelle grensa mellom regionene Honam og Yeongnam.
Lajeado (Rio Grande do Sul)
Lajeado er en kommune i delstaten Rio Grande do Sul i sørregionen av Brasil.
Molepolole
Byen har vokst mye de siste 25 årene og i 1981 hadde den kun 20 565 innbyggere. Molepolole er hovedbase for Botswana Defence Force Air Wing.
AgustaWestland
AgustaWestland var et italiensk selskap som drev utvikling og produksjon av helikoptre. Selskapet ble grunnlagt i 2000 gjennom sammenslåingen av Agusta, som var eiet av det italienske konsernet Leonardo, og Westland Helicopters, som var eiet av det britiske selskapet GKN.
I 2004 solgte GKN sine aksjer i AgustaWestland til Finmeccanica, som da ble eneeier. I 2016 ble AgustaWestland innlemmet i Leonardo.
Underslag
Underslag er en kriminell handling som går ut på å tilegne seg en løsøregjenstand som helt eller delvis tilhører en annen, men som man er i besittelse av. Underslag skiller seg altså fra tyveri ved at man allerede er i besittelse av gjenstanden, og noen besittelsesforrykkelse finner dermed ikke sted. Underslagets karakter av tillitsbrudd er ofte brukt for å betegne forskjellen mellom tyveri og underslag. Man kan også straffes for underslag dersom man «rettsstridig forføyer over penger han har innfordret for en annen eller som på annen måte er betrodd ham». Underslag reguleres i dag av Almindelig borgerlig Straffelov § 255. (§ 324 fom 1. oktober 2015)
Henri Paternóster
Paternóster vant en olympisk bronsemedalje i fekting under Sommer-OL 1948 i London. Han var med på det belgiske laget som kom på tredjeplass i lagkonkurransen i florett bak Frankrike og Italia. Fekterne på laget var Georges de Bourguignon, Henri Paternóster, Édouard Yves, Raymond Bru, André Van De Werve De Vorsselaer og Paul Valcke.
Underslag
Skyldkravet ved underslag er forsett, jf. straffeloven § 21. I tillegg kreves det såkalt vinnings hensikt. Dette innebærer kort forklart at formålet ved underslaget må ha vært å tilegne seg selv eller en annen person en uberettiget vinning. Er formålet et annet, for eksempel å plage fornærmede, kan man ikke straffes for underslag (men andre straffebud vil kunne komme til anvendelse).
Underslag kan naturligvis også dreie seg om ikke-økonomiske forhold. I politiske debatter er det for eksempel ikke uvanlig å underslå fakta for å fremme sitt eget budskap eller sin egen argumentasjon. Man kan også drive med underslag av opplysninger i betydningen å underslå eller bagatellisere informasjon som av andre anses viktig, eller som rett og slett er viktig i en faglig kontekst. Slike former for underslag er imidlertid som regel ikke straffbare. Unntaket kan for eksempel være når et forvaltningsorgan i sin drøfting og utredning av en forvaltningssak eller en straffesak bevisst unnlater å trekke inn forhold som taler i en annen retning enn den som forvaltningsorganet ser seg tjent med. Slike former for underslag kan i verste fall medføre justismord.
Frøylandsvatnet (Klepp og Time)
Frøylandsvatnet er en innsjø i kommunene Klepp og Time i Rogaland. På Lalandsholmen i Frøylandsvatnet etter sigende Kong Olav Tryggvason født i år 963. Amtmann Bendix Cristian de Fine skriver i Stavanger amtes udførlige Beskrivelse utgitt 1745: Undersøkelser av bunnsedimentene viser at fram til andre verdenskrig var Frøylandsvatnet næringsfattig. Avrenning fra nydyrking, urbanisering og næringsmiddelindustri gjorde at vannet ble kraftig eutrofiert. I august 1974 var det en omfattende fiskedød der 20–30 tonn sik og en del aure døde. Dette skyldtes mest sannsynlig giftige alger. Det var også flere episoder der husdyr døde etter å ha drukket av vannet.
En rekke tiltak ble satt i gang, og etter 1990 har vannkvaliteten stabilisert seg. Miljøtilstanden klassifiseres likevel fortsatt som dårlig med årlige oppblomstringer av blågrønnalger på sensommeren. Vannet er likevel blant de mest artsrike innsjøene i Norge med hele sju sneglearter og den sjeldne flatbent istidskreps. Fiskearter i vannet er aure, lagesild, sik, suter og sørv.
Mai 2016 åpnet den 230 meter lange og 2 meter brede midgardsormbrua over vatnet. Den går fra Lalandholmen til Njåskogen, og kostet kr. 16,8 millioner.
Toro
I Toros portefølje fins det rundt 750 produkter fordelt på mange forskjellige varegrupper og måltidssituasjoner. Produktene produseres på flere ulike fabrikkanlegg i Norge, blant annet i Arna utenfor Bergen og Elverum.
Toro tilbyr en rekke internasjonale retter og norske tradisjonsprodukter til det norske forbrukermarkedet: buljong, suppe, saus, gryteretter, pastaretter, vaffel-, pannekake- og kakemikser, Rett i koppen, pizza, pasta og ris.
Bjørnholt skole
Historie
Byrådet i Oslo vedtok 14. desember 2006 at skolen skulle hete «Peer Gynt-skolen». Navnevalget var kontroversielt, da elever, det lokale bydelsutvalget, navnerådet, ungdomsrådet og eldrerådet ønsket et navn med lokal tilhørighet. Etter lang tids diskusjon gikk bystyremøtet 28. mars 2007 imot dette navnevalget, og ba byrådet gjøre om avgjørelsen. Skolen fikk i stedet navnet Bjørnholt, som tidligere tilhørte ungdomsskolen i samme område.
Margrete Dahl er fra 2016 ansatt som fungerende rektor for ungdomsskolen.
De etiopiske høylandene
De etiopiske høylandene er et ulendt og kupert område med en rekke sammenhengende fjellformasjoner som ligger i Etiopia, Eritrea og det nordlige Somalia, nordøst i Afrika. Området tilhører den afromontane sonen, og er det største fjellandskapet på det afrikanske kontinentet. Kun en liten del ligger lavere enn 1 500 moh., mens de høyeste toppene strekker godt over 4 000 moh.
Geologi
De etiopiske høylandene begynte å heve seg for 75 millioner år siden da magma (flytende steinmasser) fra jordens mantel løftet seg oppover som en bred kuppel av fjell. Åpningen av Riftdalen delte kuppelen, de etiopiske høylandene, i tre deler; fjellene i sør på Den arabiske halvøy er geologisk en del av de urgamle etiopiske høylandene, delt av en rift som dannet Rødehavet og Adenbukta og delte Afrika fra Arabia.
En gang for 30 millioner år siden begynte en flod av basaltisk platå å dannes, stable lag på lag av omfangsrikt sprekkdannet basaltisk lavastrømmer. Det meste av flommene var tholeiitisk som dannet et tynt lag av alkalisk basalt og mindre mengder av felsiske mineral. I de avtagende faser av basaltisk floder kom store eksplosjoner som dannet gryteformer (kaldera) av vulkanutbruddene.
De etiopiske høylandene ble til slutt halvert av Riftdalen da det afrikanske kontinentets skorpe trakk seg unna. Denne riften ga opphav til store vulkaner som begynte for omtrent 30 til 31 millioner år siden.
Økologi
Da fjellformasjonene i Etiopia, som ligger tett ved ekvator, reiste seg fikk området temperert klima, noe som er svært uvanlig for denne delen av Afrika. Fjellformasjonene fanger nedbøren fra monsunvindene som blåser inn fra Indiahavet, noe som resulterer i en regnsesong som varer fra juni til midten av september. Regnet fører også til at Nilen flommer om sommeren, et fenomen som blant annet undret de antikke grekerne.
De etiopiske høylandene har en afromontan flora og fauna, i likhet med flere andre fjellregioner i Afrika. Høylandet er dessuten hjem for en rekke unike arter, blant annet sjeldne pattedyr som etiopisk steinbukk (Capra walie), fjellnyala (Tragelaphus buxtoni), etiopisk ulv (Canis simensis) og kjemperotrotte (Tachyoryctes macrocephalus), samt etiopisk fjellhare (Lepus starki) og gelada (Theropithecus gelada). Alle står oppført på IUCNs rødliste for utrydningstrua arter, men etiopisk fjellhare og geladaen er i motsetning til de andre livskraftige og tallrike.
Ved lavere høyder er høylandet omgitt av tropiske savanner og gressland, blant annet saheliske Acacia-savannene i nordvest, den østsudanske savannene i vest, det somaliske Acacia-Commiphora-busklandet og krattskog i nordøst, øst, sør og gjennom Riftdalen.
Høylandene selv er delt i tre atskilte økologiske regioner, atskilt av høydeforskjeller. Den etiopiske montane skogen ligger mellom 1100 og 1800 meters høyde, over lavlandets gressland og savanner. Dette skogbeltet har flere plantesamfunn. Kolla er et åpent skogland som ligger i lavere høyder, og er dominert av plantearter som Terminalia, Commiphora, Boswellia, og Acacia. Weyna dega er et skogland som er funnet i fuktige og høyere steder, dominert av nåletrær som Afrocarpus gracilior og Juniperus procera. De lavere delene av Harennaskogen er et særskilt skogsland med et åpent tak av Warburgia ugandensis, Croton macrostachyus, og Syzygium guineense, og Afrocarpus gracilior, med ville kaffeplanter (Coffea arabica) som dominerende krattvekster.
Ole-Christian Fagerli
Ole-Christian Fagerli (født 25. februar 1983) er en norsk terrengsyklist innen grenen rundbane. Fagerli sykler for Raumerrytter SK,og Team Herbalife 24 Raumerrittet.
Minipille
Minipille er prevensjonsmiddel for kvinner i tablettform som inneholder progestin som virkestoff, i motsetning til p-piller, som kombinerer progestin med østrogen.
Egenskaper
Minipiller virker vesentlig ved at sekretet i livmorhalsen blir mer seigt og ugjennomtrengelig for sædceller, samtidig som endometriet blir mindre mottakelig for implantasjon av befruktet egg. Progestiner gir også negativ feedback til hypofysens produksjon av luteiniserende hormon (LH), og bidrar dermed til hemming av eggløsningen.
De vanligste bivirkningene er uregemessig blødning. Blødningsmengden blir som regel mindre etter hvert, og hos mange forsvinner menstruasjonen fullstendig. Minipillen gir betydelig mindre risiko for alvorlige bivirkninger som venøs tromboembolisk sykdom (blodpropp), hjerteinfarkt og brystkreft enn preparater som inneholder østrogen. Det er ikke endelig avklart om minipille bidrar til slik risiko i det hele tatt, men den regnes som et relativt sikkert alternativ til kvinner som har økt risiko for disse tilstandene. Andre prevensjonsmidler som bare inneholder progestiner (p-sprøyte, p-stav og hormonspiral) har lignende effekt og bivirkninger som minipille.
I motsetning til p-piller hemmer ikke minipillen produksjonen av morsmelk, og er derfor et foretrukket prevensjonsmiddel til ammende.
Bruk
Bruk av minipille starter på første dag i menstruasjonssyklus, og tas deretter daglig uten opphold.
På grunn av progestinenes korte halveringstid, er det vesentlig at minipillen tas til samme tid hver dag, senest 3 timer forsinket. Dette gjelder ikke minipiller som inneholder desogestrel (Cerazette). Brukt riktig, er minipillen like sikker som ordinære p-piller av kombinasjonstype.
Lajeado do Bugre
Lajeado do Bugre er en kommune i delstaten Rio Grande do Sul i sørregionen av Brasil.
Piet Joubert
Politikk og krig
Han ble valgt inn i Volksraad som en representant for Wakkerstroom på 1860-tallet, samtidig som Marthinus Wessel Pretorius var inne i sin andre runde som president. Ved senere valg steg han i gradene, og i 1875 fungerte han som president mens Thomas François Burgers befant seg i Europa.
Under den første britiske annekteringen av Transvaal, fikk Joubert et rykte på seg for å være uforsonlig, etter at han gjentatte ganger nektet å sitte i en ledende stilling under styresmaktene som da var, i motsetning til Paul Kruger og andre fremtredende boere. Istedenfor å ta den lukrative stillingen han ble tilbudt, tok han heller en ledende rolle i motstandsbevegelsen som senere førte til krigen i 1880-1881. Han ble deretter general i boerstyrkene, og et medlem i triumviratet som ledet og administrerte den provisoriske regjeringen som kom på plass i desember 1880 i Heidelberg.
Camilla Thorsen
Camilla Nordberg Thorsen (født 30. desember 1975 på Kongsberg) er en norsk håndballspiller.
Hun spilte for de danske klubbene Ikast-Bording og Viborg HK samt tyske Leipzig. Nå er hun tilbake i Kongsberg hvor hun er aktiv i Skrim Håndball.
Lazarus (programmeringsverktøy)
Lazarus er et programmeringsverktøy for å utvikle GUI-programmering med Pascal. Lazarus er et utviklingsmiljø med Free pascal-kompilatoren i bunnen. Programmet er skapt av frivillige programmerere og er gratis.
I Lazarus kan programmereren skrive nøyaktig samme program med bare Free Pascal Compiler, Delphi har ikke samme relasjon til Borlands gamle produkt Borland Pascal.
Ertil (by)
Ertil (russisk: Эртиль) er en by i Voronezj oblast i Russland. Den ligger ved elva Ertil (i Dons nedbørfelt), rundt 110 km øst for Voronezj. Den ble grunnlagt i 1897 som en bosetning ved en sukkerfabrikk. Den fikk innvilget bystatus i 1963.
Demografi
Befolkningsutvikling: ! År || Folketall || Kilde
Birgit Cold
Birgit Cold (født 8. april 1936 i København, død 16. desember 2022 i Trondheim ) var en dansk-norsk arkitekt som både hadde privat arkitektpraksis store deler av sitt yrkesliv og var professor ved Norges teknisk-naturvitenskapelige universitet (NTNU) i Trondheim. Hun var født i Danmark og vokste opp der, men flyttet til Trondheim i 1964 og ble senere norsk statsborger.
Hun ble uteksaminert som arkitekt fra Kunstakademiets Arkitektskole i København i 1961. Senere arbeidet hun som forsker, pedagog og praktiserende arkitekt, med mange verv og forskeroppdrag. Hun hadde forskeropphold ved ulike universiteter. Som partner i arkitektkontoret Brantenberg, Cold og Hiorthøy var hun med på å vinne flere priser for sin arkitektur. Hun utmerket seg også som skissetegner.
Fra 2007 hadde hun Statens stipend for eldre kunstnere.
Yrkesliv
I løpet av studietiden ved Kunstakademiets Arkitektskole hadde Cold praksis hos den svenske arkitekten Hans Åkerblad og de danske arkitektene Jørgen Juel Møller og Poul Kjærgaard. Etter at hun var uteksaminert, arbeidet hun en tid hos den danske arkitekten og designeren Verner Panton.
Praktiserende arkitekt
I 1964 etablerte hun privat praksis sammen med sin mann, Tore Brantenberg, og Edvard Hiorthøy i Trondheim. Arkitektkontoret het Brantenberg, Brantenberg og Hiorthøy (BBH). Tidlig i 1980-årene tok hun tilbake sitt pikenavn, Cold, og kontoret skiftet navn til Brantenberg, Cold og Hiorthøy (BCH). I dette samarbeidet medvirket hun på prosjekter som Risvollan i Trondheim, Haugtussa i Stavanger og Brattbakken i Kristiansand.
I løpet av de førti årene kontoret eksisterte, deltok de i flere arkitektkonkurranser og fikk både premier, innkjøp og såkalt hederlig omtale.
Den siste konkurransen de deltok i, var om utformingen av Torvet i Trondheim i 2004. Den gangen ble de ikke premiert. I 1975 ble Brantenberg, Brantenberg og Hiorthøy tildelt Selskabet for Trondhjems Bys Vels pris, arkitektprisen for prosjektet Bakklandet barnehage i Trondheim. Dette var en total rehabilitering og ombygging av et eldre bolighus.
I 1980/1981 var Birgit Cold med i gruppen som tegnet forsøkshuset Skiboli. Gruppens prosjekt vant en intern konkurranse ved Arkitektavdelingen på NTH. Bygningen ble først oppført, i full målestokk, som en eksperimentell bolig på utstillingen Bygg '81 i Trondheim. I 1985 ble den oppført i en noe endret form, nå som hus for møter, workshops og sosiale sammenkomster for Arkitektavdelingen, på NTHs campus Gløshaugen i samme by.
Pedagog og forsker
Da Cold flyttet til Trondheim i 1964, ble hun ansatt som vitenskapelig assistent ved daværende Institutt for byggekunst på NTH, nå Institutt for byggekunst, prosjektering og forvaltning, NTNU. Senere avanserte hun til amanuensis ved dette instituttet - og etterhvert til professor (1986), en stilling hun hadde til 2006, da hun ble professor emerita. I perioden 1983–1986 var hun prodekan ved arkitektavdelingen, og i perioden 1986–1989 var hun dekan.
I løpet av sin tid ved NTH/NTNU, hadde hun engasjementer ved flere universiteter i utlandet, både som sensor for arkitektstudenter og som opponent ved doktorgrader innen arkitektur, design og beslektede fag. Hun hadde forskeropphold ved Surrey University, Guildford; Oxford Brookes University og Arkitektavdelingen ved Lunds universitet.
Hun forsket blant annet på skolemiljø, nye boligformer, omgivelsesestetikk, arkitekturevaluering, forskningsmiljøers kvalitet, estetikk og helse - og frihåndsskissen som mål og middel. I tilknytning til forskningen skrev hun flere bøker og artikler.
Verv og medlemskap
Cold hadde mange verv gjennom sin karriere, på flere nivåer ved NTNU; som jurymedlem ved arkitektkonkurranser; som styre- og rådsmedlem ved ulike kultur- og forskningsinstitusjoner og ved evaluering av forsknings- og utdanningsinstitusjoner.
Skissen som samtale
I 2008 utga Tapir hennes bok Skissen som samtale, der hun viste mange eksempler på sine skisser. Selv kalte hun boken en inspirasjonsbok for arkitektur- og kunststudenter. I forbindelse med utgivelsen var flere av skissene utstilt på NTNU og i Trondhjems Kunstforening.
Meteorologiåret 1922
Meteorologiåret 1922 er en oversikt over hendelser, prisvinnere, fødte og avdøde personer med tilknytning til meteorologi i 1922.
Fosterlågen
Fosterlågen er en innsjø i Gjemnes kommune i Møre og Romsdal. Det er den med sine 4,79 km2 den største ikke-regulerte innsjøen på Nordmøre.
Fylkesvei 2440
Fylkesvei 2440 (Fv2440) går mellom Vinjar og Kinn i Aust-Torpa i Nordre Land kommune.
Frem til 2019 hadde veien betegnelsen fylkesvei 200 (Oppland).
Lavras do Sul
Lavras do Sul er en kommune i delstaten Rio Grande do Sul i sørregionen av Brasil.
Heggspinnmøll
Heggspinnmøll (Yponomeuta evonymella) er en sommerfugl, og en av 77 arter spinnmøll (Yponomeutidae) registrert i Norge. Heggspinnmøll er vanligst i det sørlige Norge, særlig på Østlandet, men finnes nord til Nordland.
Larven er gul med svarte prikker, den voksne sommerfuglen er hvit med svarte prikker.
Vestfonna
Vestfonna er den nest største isbreen på Svalbard, og utgjør den vestlige tredjedelen av øya Nordaustlandet – i Gustav V Land mellom Wahlenbergfjorden og Nordenskiöldbukta.
Heggspinnmøll
Levevis
Heggspinnmøllen lever i larvestadiet på hegg. Eggene blir lagt i trærne om høsten, om våren dekker larvene blader og knopper med et hvitt spinn, og under dette spinnet eter larven knopper og blader. Ved større angrep kan treet miste alle blad og knopper. I løpet av sommeren forpupper larvene seg under spinnet, og er ferdige sommerfugler på ettersommeren.
Vestfonna
Vestfonna inkluderer Sverdrupisen i nord, og er ca. 3 000 km² stor.
Heggspinnmøll
Skadedyr
Larvene angriper først og fremst hegg og noen andre løvtrær, mens de fleste løvtrær står urørt. Insektet utvikler seg fra larve til sommerfugl i treet. Larven tar over hele treet ved å spinne greiner og blader inn i et slags spindelvev, hvor larven vokser og spiser de innevevde bladene.
Angrep av heggspinnmøll er vanligst på Østlandet og temmelig sjelden på Vestlandet, selv om angrep i Bergensområdet fikk en del oppmerksomhet sommeren 2007.
Sommeren 2008 var det storstilet angrep av heggemøll på Østlandet.
Botemiddel
Når spinnmøllen er i tidlig larvestadium, kan bakterien Bacillus thuringiensis brukes før larvene spinner nettet. En annen mulighet er å spyle larvene ned av trærne med vann.
Wakkerstroom
Wakkerstroom («våken strøm») er den nest eldste byen i provinsen iMpumalanga i Sør-Afrika, grunnlagt i 1859. Navnet er en afrikaans oversettelse av zulu-navnet til elva som flyter like ved byen, nemlig uThaka («våken»). Oppdrett av sauer og tamfe er områdets hovedindustri.
Oppach
Oppach er en kommune i den sørvestlige delen av Landkreis Görlitz i Direktionsbezirk Dresden i Fristaten Sachsen. Kommunen har 2 970 innbyggere (31. desember 2008) og er en del av forvaltningsfellesskapet Oppach-Beiersdorf.
Oppach ligger i den vestlige delen av kretsen, og grenser mot Landkreis Bautzen i vest og nord. I nord grenser den mot Beiersdorf, og i øst grenser den til Neusalza-Spremberg. I sør grenser den direkte mot det nordlige Böhmen i Tsjekkia
Bundesstraße 96 og Bundesstraße 98 ligger i nærheten av Oppach.
Kommunen består av de 7 distriktene Oppach, Fuchs, Eichen, Picka, Lindenberg, Hatsche, Hinterecke og Oberdorf.
Oppach var en kommune i Kreis Löbau fra 1952 til 1990, og i Landkreis Löbau fra 1990 til 1994. Fra 1. august 1994 frem til 1. august 2008 var den vært en del av i Landkreis Löbau-Zittau, og siden 1. august 2008 har den vært en del av Landkreis Görlitz.
Nervatnet (Fauske)
Nervatnet (også kalt Nedrevatnet) er en innsjø nederst i Sulitjelmavassdraget i Fauske kommune i Nordland. Vatnet ligger på havnivå, og er således en poll, forbundet med sjøen gjennom den 250 meter lange Finneidstraumen. Langs vatnet ligger Vatenbygda. I nordvest ligger tettstedet Finneid.
Nedrevatnet er forbundet med Øvervatnet via Hjemgamstraumen. I årene 1892 til 1954 var Nedrevatnet en viktig kommunikasjonsvei for dampskipene mellom Sjønstå og Finneid i forbindelse med gruvevirksomheten i Sulitjelma. Om vinteren gikk imidlertid transporten av personer og kobber på vei gjennom Vatenbygda.
Fylkesvei 830, Europavei 6 og Nordlandsbanen går langs vatnet.
Vatnet er meget sterkt forurenset av avrenning fra den tidligere gruvevirksomheten i Sulitjelma.
Arild Sandahl
Arild Sandahl (født 13. juli 1944) er Ap-politiker og var ordfører i Eidsvoll i perioden 2003–2007.
Fylkesvei 2438
Fylkesvei 2438 går mellom Skartlia og Skinnerli i Nordre Land kommune.
Frem til 2019 hadde veien betegnelsen fylkesvei 199 (Oppland).
Latvias politiske system
Enhetsstaten Latvia er en er parlamentarisk, representativ og demokratisk republikk med et sterkt ettkammerparlament, Saeima, og et svakt presidentembete. Presidenten, som er landets statsoverhode, spiller kun en seremoniell rolle. Utøvende makt ligger hos regjeringa, under ledelse av statsministeren, mens lovgivende makt er tillagt både regjeringa og Saeima. Den dømmende makta er uavhengig av utøvende og lovgivende makt.
Grunnloven (Satversme) fra 1922, med endringer fra 1933, blei gjenoppliva i 1993. Den kan endres av Saeimaen med to tredjedels flertall og minst to tredjedel av representantene til stede. Vedtak om endringer av grunnloven kan fattes etter tre behandlinger og enkelte paragrafer kan i tillegg kun endres ved godkjenning i en folkeavstemning.
20. september 2003 resulterte en folkeavstemning i at 66,9 prosent stemte for at Latvia skulle bli medlem av EU. 1. mai 2004 gikk Latvia inn i unionen. Landet har vært NATO-medlem siden 29. mars 2004.
Latvias nasjonaldag er den 18. november.
Historisk bakgrunn
Latvia fikk første gang sin selvstendighet i 1918 etter oktoberrevolusjonen i Russland. Kaoset etter første verdenskrig hadde gjort det mulig å rive seg løs fra et Russland i oppløsning. Latvia fikk deretter en demokratisk, republikansk forfatning med et sterkt parlament, forholdstallsvalg og en president valgt av parlamentet. Parlamentet var sterkt fragmentert, alltid med minst 20 partier representert i Saeima. I 1934 gjennomførte statsminister Kārlis Ulmanis et statskupp, men uten at grunnloven blei endra.
Isachsenfonna
Isachsenfonna er den tredje største isbreen på Spitsbergen, og utgjør den sørlige delen av landskapet Haakon VII Land – nordøst for Kongsfjorden (Kings Bay). Den ligger over H.U. Sverdrupfjella og Snøfjella på det nordvestre Spitsbergen.
Latvias politiske system
Historisk bakgrunn
I 1940 blei Latvia okkupert av sovjetiske styrker og blei en sovjetrepublikk. Dette var en direkte følge av hemmelige tillegg til Molotov–Ribbentrop-pakten, som delte Øst-Europa opp i sovjetiske og tyske interessesfærer. Latvia blei deretter offisielt en del av Sovjetunionen. Mellom 1941 og 1944 var landet okkupert av Tyskland, men blei i 1944 igjen innlemma i Sovjetunionen og et økonomisk-politisk system likt det man hadde i de øvrige delene av Sovjetunionen blei innført.
Isachsenfonna
Isachsenfonna grenser mot Kronebreen i sør, og er ca. 1 000 km² i utstrekning.
Den er oppkalt etter polarforsker Gunnar Isachsen, den første direktør ved Norsk Sjøfartsmuseum.
Latvias politiske system
Historisk bakgrunn
Latvia blei etter andre verdenskrig offer for tung russifisering, der russisk-ættede arbeidere med familier blei flytta inn i landet, både med tvang og med lokkemidler. Dette førte til en sterk endring i den etnisk-språklige situasjonen i republikken. Andelen etniske latviere var 77 prosent i 1935, kun 52 prosent i 1989 og 59 prosent i 2007.
I 1985 kom Mikhail Gorbatsjov til makta i Sovjetunionen og han lanserte snart sin glasnost og perestrojka. Året etter starta de første antydningene til protester og demonstrasjoner. Den latviske folkefronten blei starta i 1988, opprinnelig til støtte for Gorbatsjovs politikk, men det blei etter hvert stilt stadig sterkere om autonomi. Samme år starta også en annen bevegelse, den mer ytterliggående Latvias nasjonale uavhengighetsbevegelse. I 1990 organiserte man det første frie parlamentsvalget og året etter, i 1991, blei landet selvstendig.
Rabat (Malta)
Rabat er en landsby i Malta som er nabo til den gamle hovedstaden Mdina. Rabat var opprinnelig en del av den romerske byen Melita innenfor bymurene. Det var araberne som endret bymuren slik at en del ble liggende utenfor. Denne delen fikk da navnet Rabat som betyr forstad.
Latvias politiske system
Spørsmålet om statsborgerskap
Av de baltiske statene som fikk tilbake selvstendigheten i 1991 var det Latvia som hadde de største nasjonale minoritetene. I 1989 utgjorde russere, hviterussere og ukrainere til sammen 42 prosent av landets befolkning. Det nasjonale spørsmålet og statsborgerskapspolitikken har derfor vært et sentralt tema i latvisk politikk etter selvstendigheten. Den nåværende statsborgerskapslovgivninga blei vedtatt i 1998 etter mye press fra Russland og EU og den erstatter en mye mer restriktiv lov fra 1994. I henhold til loven er de som bodde i Latvia forut for den sovjetiske okkupasjonen den 17. juni 1940, samt deres etterkommere, latviske statsborgere. De som har bosatt seg i landet under okkupasjonen kan søke om statsborgerskap. Dette gjelder imidlertid ikke de som har bosatt seg i landet etter å ha avslutta tjeneste i den sovjetiske hæren eller personer med tilknytning til KGB eller andre sovjetiske spesialtjenester. Andre personer som utelukkes fra å søke statsborgerskap er dømte kriminelle og medlemmer av kommunistpartiet eller tilknyttede organisasjoner som etter den 13. januar 1991 har motarbeida den latviske staten. For å få innvilga statsborgerskap må man kunne konversere på latvisk, man må avlegge en troskapsed til Latvia, frasi seg tidligere statsborgerskap, ha bodd minst 5 år i landet, samt ha kjennskap til den latviske grunnloven.
Rabat (Malta)
Rabat ligger i det sentralt på øya Malta, 185 moh, på en utløper av Dingli platået. Mot nordvest grenser Rabat mot sin tvillingby Mdina.
Rabat har store katakomber og ved St. Paul kirken er det en grotte hvor legenden sier at Paulus skal ha bodd i 3 måneder etter at han forliste ved Malta.
Folketellingen i 2011 viste et innbyggertall på 11,212.
Latvias politiske system
Spørsmålet om statsborgerskap
I 2006 var fortsatt 18 prosent av befolkninga i Latvia, det vil si ca. 420.000 personer, uten statsborgerskap. Dette utgjør omtrent halvparten av den ikke-latviske befolkninga.
Presidenten
Presidenten velges av Saeima for maksimum to 4 års-perioder. Presidenten blir valgt med minst 51 stemmer, det vil si minst 51 prosent av de 100 parlamentarikerne i Saeima. Presidentens viktigste oppgave er å nominere en statsministerkandidat for Saeima. En president kan dessuten fremme forslag om oppløsning av Saeima og nyvalg, men et slikt forslag må gjennom en folkeavstemning. Dersom flertallet går mot forslaget, må presidenten gå av. Dersom det blir flertall for forslaget, blir Saeima oppløst og det blir holdt nyvalg. Presidenten kan dessuten kreve at Saeima revurderer et lovvedtak. Dette kan imidlertid bare gjøres en gang pr. lovvedtak. Presidenten kan også utsette å proklamere et lovvedtak i to måneder.
Latvias regjering
Presidenten har altså rett til å nominere en statsministerkandidat, men kandidaten må deretter bli godkjent av Saeima. Den nye statsministeren utpeker deretter statsrådene i sin regjering. Disse må deretter godkjennes av Saeima. Saeima kan fjerne statsministeren og regjeringa ved et mistillitsforslag.
Saeima
Saeima har 100 representanter, valgt for en periode på 4 år. Representantene velges ved St. Laguës metode i fem store flermannskretser. Dette sikrer høy proporsjonalitet for de partiene som kommer over den nasjonale sperregrensa på 5 prosent. Velgerne har stor innflytelse på personvalget, da representantene ikke er rangert på forhånd. De kan sette et pluss ved en eller flere kandidater for å gi dem en ekstra stemme, men de kan også stryke kandidater.
Liberato Salzano
Liberato Salzano er en kommune i delstaten Rio Grande do Sul i sørregionen av Brasil.
Ludo (navn)
Ludo er en nederlandsk og frisisk kortform av mannsnavnene Ludovic eller Ludolf. Ludovic er en opprinnelig latinsk form av Ludwig, som er dannet av germanske hlud, «berømmelse» og wig, «kriger». Ludolf er et germansk navn dannet av hlud, «berømmelse» og wolf, «ulv».
Kjente personer med navnet
Personene i listen er ordnet kronologisk etter fødselsår.
Grunnkretser i Værøy kommune
Grunnkretser i Værøy kommune er delområder og grunnkretser som seksjonerer Værøy kommune, Nordland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Anna
Anna er opprinnelig en gresk og latinsk avledning av kvinnenavnet Hannah, som er dannet av det hebraiske ordet for «gunst» eller «nåde», channah. Jomfru Marias mor har tradisjonelt vært kjent som Anna, selv om dette ikke er nevnt i Bibelen. En annen Anna er nevnt i Bibelen som profet. Anna er også et palindrom.
Utbredelse
Anna var, sammen med andre former av navnet, det tredje vanligste kvinnenavnet i Tyskland i senmiddelalderen. Navnet Anna har vært kjent i Norge siden 1300-tallet, og har vært vanlig bruk i fra ca. begynnelsen av 1500-tallet. I nyere tid har Anna vært blant de mest populære døpenavnene på jenter i Norge helt fram til ca. 1935, og igjen fra ca. 1995.
I Danmark har Anna vært et svært populært navn helt fra middelalderen og fram til ca 1940.
Anna var et svært vanlig navn i Sverige på midten av 1800-tallet.
Anna var et populært navn i USA fra 1880-årene til 1930-årene, og igjen fra 1990-årene.
Anna var et populært navn i England i 1850-årene og igjen fra 1970-årene til 1990-årene.
Anna er i dag et svært vanlig navn i mange land over hele verden. I spansktalende og sørslaviske land er formen Ana mer utbredt.
Parkinor
Parkinor var fra 1994 til 2004 en bransjeforening for private parkeringsselskaper. Medlemmene var de største private parkeringsselskapene.
Hovedfokus for foreningen var å gjøre bransjen mer seriøs. Foreningen ble nedlagt i 2004, ettersom NORPARK (inntil da en forening kun for kommunale parkeringsvirksomheter) vedtok å ta inn også de private parkeringsselskapene som fullverdige medlemmer.
Serviusmuren
Serviusmuren ( Latin: Murus Servii Tullii), var Romas republikanske mur, som var oppkalt etter Servius Tullius. Serviusmuren var en bymur og forsvarsmur, som ble bygd rundt Roma i 300-tallet f. Kr.
Beskrivelse
Serviusmuren består fortrinnsvis av grå tuff. Den var 3,6 m tykk, over 10 meter høy, 11 km lang, og hadde mer enn et dusin porter. Muren ble bygget i flere ulike steintyper, hovedsakelig tuff. Millioner av steinblokker ble fraktet fra steinbruddene i Veii tolv km unna, etter at romerne hadde erobret og ødelagt denne byen. Selve konstruksjonen skjedde i regi av greske spesialister fra Syrakus, som har satt sine merker i tuffblokkene den er bygd av. Dette viser at det på den tid må ha hersket fred mellom Latium-regionen der Roma lå, og de greske koloniene i Sør-Italia.
I Dreamt I Dwelt in Marble Halls
«I Dreamt I Dwelt in Marble Halls», noen ganger bare kalt «Marble Halls» eller «The Gipsy Girl's Dream», er en populær arie fraThe Bohemian Girl, en opera fra 1843 av Michael William Balfe, med tekst av Alfred Bunn. Den synges i operaen av rollefiguren Arline, som er forelsket i Thaddeus, en polsk adelsmann og politisk eksillist. Det har blitt fremført og innspilt av mange artister som blant annet Enya, samt Sissel Kyrkjebø på albumet hennes Into Paradise. Det sies å bringe uflaks dersom den blir plystret eller sunget i et teater.
Serviusmuren
Romas første bymur
Serviusmuren skal være den første bymuren som helt omsluttet de syv høydene i Roma, Pomerium. Fra eldre tid er det funnet rester av en mur som er omtalt i legenden om Romulus og Remus, og som skal ha omsluttet Palatinhøyden, Roma Romulea (= Romulus' by). Rester av en slik mur er funnet under republikanske hus som brant i 64 e.Kr., under det som i dag er Trajans marked. Det tok ikke lang tid før Roma vokset ut over grensene til Serviusmuren. Likevel var Serviusmuren den bymuren, som beskyttede Roma i 800 år.
Anlegg i tilknytning
Serviusmuren innbefattet også en agger (= jordvoll) bak muren og en fossa (= vollgrav) foran muren på strekningen mellom Esquinal- og Viminalhøyden, altså det som nå er plassen foran Stazione Termini. Det forekom da heller ingen flere forsøk på å invadere Roma de neste 700 år, og da hadde byen fått nye murer.
Navnet
Serviusmuren er oppkalt etter den sjette romerske kongen Servius Tullius (500-tallet f.Kr.). Selv om muren etter sigende er grunnlagt på 500-tallet f. Kr., er den mest trolig bygd etter 390 f.Kr. for å hindre en gjentakelse av at galliske stammer skulle plyndre Roma, slik de gjorde etter slaget ved Allia.
Nova (stjerne)
En nova er en stjerne, vanligvis en hvit dverg, som i løpet av en periode øker sin lysstyrke kraftig.
En dvergstjerne som ligger svært nær en annen stjerne kan attrahere så mye gass fra sin kompanjong at denne gassen begynner å fusjonere. Energiutviklingen er tilstrekkelig til at stjernen skal kunne øke sin lysstyrke med mellom 7 og 16 størrelsesordener. Denne fusjonerende gassen, opp i mot en tusendels solmasse, sprenges bokstavelig bort fra stjernens overflate da den har en hastighet som er større enn unnslipningshastigheten fra stjernen.
Om den andre stjernen ligger tilstrekkelig nær og er tilstrekkelig stor, kan dette gjentas med noen titalls års mellomrom.
Georges de Bourguignon
Georges Camille Marcel de Bourguignon (født 15. februar 1910 i Woluwé-Saint-Lambert, død 31. desember 1989) var en belgisk fekter som deltok i de olympiske leker 1936 i Berlin, 1948 i London og 1952 i Helsingfors.
De Bourguignon vant en olympisk bronsemedalje i fekting under Sommer-OL 1948 i London. Han var med på det belgiske laget som kom på tredjeplass i lagkonkurransen i florett bak Frankrike og Italia. Fekterne på laget var Georges de Bourguignon, Henri Paternóster, Édouard Yves, Raymond Bru, André Van De Werve De Vorsselaer og Paul Valcke.
Ismail
Ismail eller Ismael (Ismā'īl) er en av islams profeter. Han er sønn av Ibrahim og Hagar. Han nevnes tolv ganger i Koranen, for det meste i opplistinger (Ibrahim, Ismail, Ishaq, Yaqoub og stammene) sammen med andre profeter.
Både i jødisk og islamsk tradisjon regnes Ismail/Ismael som stamfar for det arabiske folket. I henhold til muslimsk tradisjon skal Muhammed ha vært en etterkommer etter Ismails sønn Kedar. Muslimsk tradisjon forteller at Ibrahim og Ismail gjenreiste Kaba.
Islam har en fortelling som tilsvarer Det gamle testamentes historie om Abraham som er villig til ofre Isak: Allah ga Ibrahim beskjed om å ofre sin sønn Ismail til Allah. Ibrahim spør sønnen om råd, og blir anbefalt å følge Guds befaling. Dette skjer på stedet Mina utenfor Mekka. Ibrahim blir fristet av djevelen til å ikke adlyde Gud, men han jager vekk djevelen ved å kaste steiner etter ham. Da Ibrahim slik har bevist sin lydighet, slapp han likevel å ofre sønnen. En sau blir sendt ham for å tjene som offer i stedet for Ismail. Flere av ritualene under Hajj imiterer disse hendelsene.
Roger Eskeland
Roger Eskeland (født 11. november 1977) er en norsk fotballtrener, fotballeder og tidligere fotballspiller som er sportslig leder og keepertrener for.
Han spilte i en årrekke for. Han har tidligere spilt for Feda, og Kvinesdal fra hjemkommunen.
I 1994 ble Eskeland hentet til Bryne, og har tilsammen spilt over 500 kamper for klubben medberegnet treningskamper. Som ung spiller fikk han også med seg en rekke landslagskamper på de forskjellige guttelandslagene (G15,G16,G17,G18,M20 og M21). Til sammen 34 kamper.
Eskeland har opp igjennom årenes løp vært linket til andre klubber, både innen- og utenlands. Men han signerte igjen og igjen for nye år i Bryne. Etter 2010-sesongen la han opp på grunn av skadeproblemer og gikk over til å være keepertrener i klubben.
21. serierunde i Toppserien 2010
21. serierunde i Toppserien 2010 ble spilt den 30. oktober. I denne runden ble gullkampen avgjort, da Stabæk vant og Røa tapte i sine respektive kamper. Det betydde at Stabæk fikk et ugjentakelig forsprang på 5 poeng. Det ble også klart at Fløya rykket ned fra Toppserien.